
««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի

	Նախագծով առաջարկվում է ՀՀ ԷՆ կողմից իրականացվող 1067 Ստանդարտների մշակում և հավատարմագրման համակարգի զարգացում ծրագրի «12001 Որակի ենթակառուցվածքի համակարգի արդիականացմանն աջակցություն» միջոցառմամբ նախատեսված 32.2 մլն դրամը վերաբաշխման միջոցով հատկացնել ՀՀ վարչապետի աշխատակազմի կողմից իրականացվող 1213 Տեսչական վերահսկողության ծրագրի «11021 Սննդամթերքի անվտանգության ոլորտում տեսչական վերահսկողության շրջանակներում լաբորատոր փորձարկումներ» միջոցառմանը՝ «Հանրապետական անասնաբուժասանի-տարական և բուսասանիտարական լաբորատոր ծառայությունների կենտրոն» ՊՈԱԿ-ի լաբորատոր կարողությունների ընդլայնման և տեխնիկական վերազինման նպատակով, ինչը թույլ կտա ապահովել Եվրասիական տնտեսական միության «Ալկոհոլային արտադրանքի անվտանգության մասին» ԵԱՏՄ 047/2018 տեխնիկական կանոնակարգի պահանջները, ինչպես նաև բարձրացնել կոնյակի և գինեգործական արտադրանքի նկատմամբ պետական վերահսկողության արդյունավետությունը։ 
Նախագծի հետ կապված առկա են հետևյալ դիտարկումները:
1․ ՀՀ ԷՆ կողմից 16․07․20262․ N 01/17534-2026 գրությամբ ներկայացված` 2026թ․ պետական բյուջեում փոփոխություններ նախատեսող ՀՀ կառավարության որոշման մեկ այլ նախագծով առաջարկվում է նվազեցնել «12001 Որակի ենթակառուցվածքի համակարգի արդիականացմանն աջակցություն» միջոցառմամբ նախատեսված մնացած ֆինանսական միջոցները ևս։ Սակայն ներկայացված նախագծերի հիմնավորումներից պարզ չէ, թե ինչ հանգամանքներով է պայմանավորված ՀՀ կառավարության ծրագրային փաստաթղթերից բխող միջոցառումների ֆինանսավորման համար նախատեսված միջոցների ամբողջական վերաբաշխումը այլ նպատակների՝ հաշվի առնելով այն հանգամանքը, որ նախատեսված ծախսերը ԷՆ կողմից հիմնավորվել և ներառվել են պետական բյուջեում որպես ՀՀ կառավարության կողմից սահմանված առաջնահերթությունների իրականացմանն ուղղված միջոցառումներ (2026թ բյուջետային գործընթացի շրջանակներում միջոցառման նախատեսման համար ՀՀ ԷՆ կողմից ներկայացվել է, որ սույն ծրագրի իրականացման անհրաժեշտությունը բխում է ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության ծրագրի մասին» N 1363-Ա որոշմամբ հաստատված ՀՀ կառավարության 2021-2026 թվականների ծրագրից, մասնավորապես՝ «2. Տնտեսություն» բաժնի «2.6 Որակի ենթակառուցվածք» ենթաբաժնի 1-ին պարբերության դրույթներից, ինչպես նաև ՀՀ կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման «Էկոնոմիկայի նախարարություն» բաժնի 11.1 և 11.2 կետերով նախատեսված միջոցառումների իրականացումից)։ Բացի այդ, ներկայացված նյութերում բացակայում են հիմնավորումներ, թե արդյոք վերացել է նշված միջոցառումների իրականացման անհրաժեշտությունը, փոխվել են ոլորտային առաջնահերթությունները, թե ապահովվել են այլընտրանքային ֆինանսավորման աղբյուրներ։ Այս պայմաններում հնարավոր չէ գնահատել առաջարկվող վերաբաշխման նպատակահարմարությունը և դրա ազդեցությունը կառավարության ծրագրային հանձնառությունների կատարման վրա։
	Ընդունվել է

	2․ Համաձայն Նախագծին կից ներկայացված հաշվարկ-բացատրագրի՝ գումարն ուղղվելու է սարքավորումների ձեռք բերմանը, հետևաբար՝ N 2 հավելվածում «1213-11021» միջոցառմամբ ավելացվող գումարները անհրաժեշտ է նախատեսել «Կապիտալ դրամաշնորհներ պետական  և համայնքային  ոչ առևտրային կազմակերպություններին» տնտեսագիտական դասակարգման հոդվածով։
	Ընդունվել է





         

